Държавен вестник, бр. 77, 2011 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  77
на изискванията на ал. 1. Управляващото 
дружество се управлява съвместно най-малко 
от две лица, отговарящи на изискванията на 
изречение първо.
(3) Лице, което е избрано за член на контро­
лен орган на управляващо дружество, трябва 
да отговаря на изискванията на ал. 1, т. 2 – 6.
(4) Изискванията на ал. 1, 2 и 3 се прила­
гат съответно и за физическите лица, които 
представляват юридически лица – членове 
на управителните и контролните органи на 
управляващо дружество.
(5) Изискванията на ал. 1 се прилагат и за 
всички други лица, които могат да сключват 
самостоятелно или съвместно с друго лице 
сделки за сметка на управляващо дружество.
(6) Обстоятелствата по ал. 1 се удостове­
ряват:
1. по т. 1 – с документ за професионална 
квалификация;
2. по т. 2 – със свидетелство за съдимост, 
съответно с еквивалентен документ; 
3. по т. 3 – 6 – с декларация.
Чл. 94. (1) Управляващото дружество уве­
домява комисията в срок три работни дни 
за избора на нов член на управителен или 
контролен орган на дружеството или за упъл­
номощаването на друго лице, което фактиче­
ски да ръководи дружеството или да сключва 
самостоятелно или съвместно с друго лице 
сделки за сметка на дружеството, и прилага 
данните и другите необходими документи по 
чл. 93 за лицето. 
(2) Лицата по чл. 93 уведомяват комиси­
ята за всяка промяна в декларираните от 
тях обстоятелства в срок три работни дни от 
промяната. 
(3) Ако лице по ал. 1 или 2 не отговаря 
на изискванията на чл. 93, заместник-пред­
седателят може да задължи управляващото 
дружество по реда на чл. 195 да освободи 
това лице или да избере друго лице за член 
на съответния управителен или контролен 
орган на дружеството.
Г л а в а  д е с е т а
ИЗДАВАНЕ И ОТНЕМАНЕ НА ЛИЦЕНЗ
Чл. 95. (1) Лицензът за извършване на дей­
ност като управляващо дружество се издава 
от комисията.
(2) За издаване на лиценз по ал. 1 се подава 
заявление по образец, одобрен от заместник-
председателя, към което се прилагат:
1. уставът и другите учредителни актове;
2. данни за записания и внесения капитал;
3. данни и други необходими документи за 
лицата по чл. 93, съответно за физическите 
лица, които представляват юридически лица, 
членове на управителните или контролните 
органи на заявителя или за други лица, опра­
вомощени да го управляват и представляват, 
както и сведения за тяхната професионална 
квалификация и опит;
4. общите условия, приложими към до­
говорите за управление с инвестиционните 
дружества и другите инвеститори;
5. програма за дейността, включваща най-
малко описание на организационната струк­
тура на управляващото дружество;
6. правилата за личните сделки с финансови 
инструменти на членовете на управителните и 
контролните органи на управляващото друже­
ство, на инвестиционния консултант, работещ 
по договор за управляващото дружество, на 
служителите на управляващото дружество и 
на свързаните с тях лица;
7. данни за лицата, които притежават 
пряко или непряко квалифицирано участие 
в дружеството заявител или могат да го кон­
тролират, както и за броя на притежаваните 
от тях гласове;
8. писмена декларация относно дейст­
вителните им собственици и произхода на 
средствата, от които са направени вноските 
срещу записаните акции, включително дали 
средствата не са заемни, и за платените от тях 
данъци през последните 5 години по образец, 
одобрен от заместник-председателя; 
9. данни за лицата, с които управляващото 
дружество се явява свързано лице;
10. други документи и сведения, определени 
с наредба.
(3) Комисията се произнася по заявлението 
след консултации с компетентните органи на 
съответните държави членки, ако заявителят:
1. е дъщерно дружество на друго управля­
ващо дружество, инвестиционен посредник, 
кредитна институция или застраховател, по­
лучил разрешение за извършване на дейност 
от компетентните органи на друга държава 
членка;
2. е дъщерно дружество на предприятие 
майка на друго управляващо дружество, ин­
вестиционен посредник, кредитна институция 
или застраховател, получил разрешение за 
извършване на дейност от компетентните 
органи на друга държава членка;
3. се контролира от физически или юри­
дически лица, които контролират друго 
управляващо дружество, инвестиционен 
посредник, кредитна институция или застра­
ховател, получил разрешение за извършване 
на дейност от компетентните органи на друга 
държава членка.
(4) Комисията се произнася по реда на 
чл. 12, ал. 3 – 7.
(5) При издаване на лиценз управляващото 
дружество се вписва във водения от коми­
сията регистър по чл. 30, ал. 1 от Закона за 
Комисията за финансов надзор.
Чл. 96. (1) В случаите, когато управлява­
щото дружество иска да извършва услуги по 
чл. 86, ал. 2, които не са включени в неговия 
лиценз, то трябва да подаде заявление до 
комисията по образец, одобрен от замест­